Rahvusvahelise Arvo Pärdi Keskuse tuuma moodustavad helilooja poolt keskusele üle antud käsikirjalised  materjalid ja kogu loominguline varamu. Rajamisel on nii traditsiooniline kui ka digitaalne arhiiv. Üle maailma on kokku kogutud umbes 90% Arvo Pärdiga seotud arhiivimaterjalidest. Tehakse ettevalmistustöid traditsioonilise arhiivi ülesehitamiseks. Samal ajal on alustatud käsikirjade transkribeerimise ja digiteerimisega. Kõige olulisematele materjalidele lisatakse helilooja ja pereliikmete poolsed kommentaaarid.